Jeesus kulki kerran sapattina viljapellon laitaa, -
ja hänen opetuslapsensa alkoivat kulkiessaan katkoa tähkäpäitä.
Silloin fariseukset sanoivat hänelle: "Katso nyt! -
Miksi opetuslapsesi tekevät sellaista, mitä sapattina ei ole lupa tehdä?"
Mutta Jeesus vastasi heille: "Ettekö ole koskaan lukeneet, -
mitä Daavid teki, kun hänen ja hänen miestensä tuli nälkä -
eikä heillä ollut ruokaa?
Hän meni, Abjatarin ollessa ylipappina, Jumalan huoneeseen ja -
otti uhrileivät, söi ja antoi miehilleenkin, -
vaikka niiden syöminen on sallittua ainoastaan papeille."
Ja Jeesus sanoi heille: -
"Sapatti on ihmistä varten eikä ihminen sapattia varten.
Niinpä Ihmisen Poika on myös sapatin herra."
Jeesus meni taas synagogaan. Siellä oli mies, jonka käsi oli surkastunut.
Fariseukset pitivät silmällä, parantaisiko Jeesus miehen sapattina,
sillä he tahtoivat nostaa syytteen häntä vastaan.
Jeesus sanoi miehelle, jonka käsi oli surkastunut: "Astu esiin", -
ja kysyi sitten fariseuksilta: -
"Kumpi on sapattina luvallista, tehdä hyvää vai tehdä pahaa,
pelastaa ihmishenki vai tappaa ihminen?"
He eivät vastanneet mitään.
Jeesus loi heihin vihaisen katseen; -
hän oli murheissaan heidän sydämensä kovuudesta.
Hän sanoi miehelle: "Ojenna kätesi."
Mies ojensi kätensä, ja se tuli ennalleen.
Mutta fariseukset menivät ulos ja ryhtyivät heti -
Herodeksen kannattajien kanssa suunnittelemaan, -
miten saisivat Jeesuksen raivatuksi pois tieltä.
Jeesus siirtyi sitten taas opetus- lastensa kanssa järven rannalle, -
ja sinne kerääntyi suuri joukko ihmisiä.
Heitä tuli Galileasta, Juudeasta ja Jerusalemista, Idumeasta -
ja Jordanin takaa sekä Tyroksen ja Sidonin seudulta.
Heitä tuli suurin joukoin hänen luokseen, -
kun he kuulivat, mitä kaikkea hän teki.
Jeesus käski opetuslastensa pitää venettä varalla, -
jottei hän jäisi väkijoukon jalkoihin.
Hän näet oli parantanut monia, ja niin kaikki, joilla oli vaivoja, -
tungeksivat häntä kohti yrittäen koskettaa häntä.
Kun saastaiset henget näkivät hänet, ne heittäytyivät hänen eteensä -
ja huusivat: "Sinä olet Jumalan Poika!"
Mutta hän varoitti ankarasti niitä paljastamasta häntä.